Flight from the Dark: 302

### 302

A terem közepén egy térképasztal található, melyen egy jókora glóbusz is helyet kapott, amely Magnamund kontinensét és tengereit ábrázolja. Ennek a földgömbnek a tetején van egy gomb, és pusztán kiváncsiságból lenyomod azt.

A kiszökő levegő halk sziszegő hangja a keleti falra tereli a figyelmed. Itt a csempézett kőpadló keskeny réséből egy nagy térképtábla emelkedik fel. Hamar rájössz, hogy a magasba tartó panel utat kínál a legfelső emelethez. Lendületet veszel, megragadod annak felső szélét abban a reményben, hogy az elég magasra emelkedik ahhoz, hogy megragadhasd a fenti korlátot.

Elképzelésedbe csupán egy apró, de fájdalmas hiba csúszik. A panel teteje olyan éles akár egy kard. Amikor megragadod azt, csúnyán megvágod a tenyeredet. Vesztesz 3 Szívósság pontot!

Az elszenvetett sérülés ellenére makacsul kitartasz. Amikor már elég magasra jutsz, igyekszel megragani a korlátot. Vérző kezeiddel ezt kivitelezni meglehetősen bonyolult feladat. Összeszorítod a fogaid, hogy leküzd a fájdalmat, miközben küzdöd magad felfelé. Végül kitartásod elnyeri jutalmát. Amint szilárd talajt érzel a lábad alatt, köpenyed pereméből kötést készítesz, és átkozod a balszerencsédet.

Amikor a fájdalom teljesen alábbhagy, és minden ujjadat be tudod hajlítani, felállsz és odalépsz a tetőre vezető létrához, lapozz a 186-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.