Flight from the Dark: 227

### 227

Tele vagy zúzódássokkal és sebekkel, de sikerült legyűrnöd ellenfeleid. Botladozva indulsz el a kristályjelző felé, amikor észreveszed, hogy a közeledben fekvő Drakkarim övén lévő erszényből egy kis üveg dugója kandikál ki. Amint beleszagolsz az üvegcsébe, már tudod, hogy egy adag Laumspur főzetet találtál. Ez a gyógyital biztosan jól fog esni most, ezért habozás nélkül megiszod. Nyersz 4 Szívósság pontot! Most már elég erősnek érzed magad, hogy végre teljesítsd a feladatod.

Odalépsz a rúnákkal díszített kis acéloszlophoz, melyen számos kardcsapás és mélyedés látható. Az ellenség megpróbálta elpusztítani azt, de csupán felszínes károkat tudtak okozni. Egy rejtett kart kell csupán meghúznod ahhoz, hogy aktiváld a kristályjelzőt.

Mielőtt ezt megtehetnéd, egy sötét árny jelenik meg a fejed felett. Egy Kraan az, melynek nyergéből egy gonosz tekintetű, ocsmány Giak ugrik le a torony tetejére. Bősz harci kiáltást hallat, és feltett szándéka, hogy csontjaidat apró darabokra vagdalja. Ez az ellenfeled magasabb és erősebb is, mint az eddigi támadóid, ő a Giak sereg kapitánya, akivel most meg kell küzdened.

Giak kapitány Harci ügyesség 16 Szívósság 15

(Ellenfeled elméjét Nadziranim harci varázslata védi, immunis az Elmecsapásra.)

Ha győztél, lapozz a 132-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.