Flight from the Dark: 35

### 35

Egy rohamozó Giak csapat tör be a kolostor ajtaján. Tűz Csillag az első párost harci baltájával elkaszálja, de a következő két ellenfélnek sikerül elrohannia mellette, mielőtt tanítód végezhetne velük. Téged ítélnek gyengébb ellenfélnek, így habozás nélkül rád támadnak.

Az egyik Giak egy láncos buzogánnyal van felfegyverkezve, és azt a feje felett pörgetve az arcod felé sújt vele. Kivéded az alattomos támadást, de a harci eszközödre tekeredő lánc miatt képtelen vagy visszaszerezni azt. (Húzd ki a fegyvert az Akciótáblázatból!)

Tanítód látván szorult helyzeted bal kezével egy kardot dob feléd, melyet ügyesen elkapsz a markolatánál. Épp időben, hogy kivédhesd a másik ellenfeled harci baltájának csapását. Ellenfeleid gonosz vicsorgással veszik tudomásul, hogy nem lesz olyan egyszerű végezniük veled.

,
Giak harcosok Harci ügyesség 16 Szívósság 14

(Mindegyikük egyszerre támad, ezért egy ellenfélként kell megküzdened velük! Jegyezd fel, hogy immár tanítód kardjával harcolsz!)

Ha legyőzted őket, lapozz az 535-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.