Flight from the Dark: 188

### 188

A kunyhó hátsó ajtaján lépsz be, melynek két helyisége van. Az első konyhaként funkcionál, de ez most szinte teljesen üres. A másik szobából viszont hortyogás hangjaira leszel figyelmes. Óvatosan lopakodsz be oda, és egy Giakot pillantasz meg, aki a fejét a mellére hajtva húzza a lóbőr, miközben két kezében egy üres üveget szorongat. Felkapsz a konyha padlójáról egy erős husángot, és jól fejbe vágod vele ellenfeledet, hogy biztosan ne ébredjen fel egy darabig.

A szoba elülső kis ablakán kinézve láthatod a falu közepén kialakított kis irtásterületet, és mögötte a déli oldalon húzódó fákkal benőtt buckát. A magaslaton egy jókora farönk mellett két alakot pillantasz meg. Egy Giakot, aki öltözetéből ítélve a támadó csapatnak az őrmestere lehet, valamint a falu öregjét, Rhedwent, akinek kezeit összekötözték a háta mögött, vérrel borított fejét pedig leszegve tartja.

Ha megpróbálod megmenteni az öreget, lapozz az 56-ra.

Ha inkább szerencsét próbálsz a nádfedeles háznál, lapozz a 468-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.