Shadow on the Sand: The Game Rules

## Játékszabályok

Minden felszerelésedet és tulajdonság pontjaidat a kötet elején található Akciótáblázatba kell bejegyezned. Ha többször kívánsz játszani és kalandozni, készíts a táblázatról fénymásolatot!

Mialatt a kolostorban megtanultad a Kai urak tudományát, elsajátítottad az alapvető harci fortélyokat, melyet Harci Ügyesség pontjaid szimbolizálnak, és kifejlődött fizikai állóképességed, ezek számát pedig Szívósság pontjaid jelzik.

Mielőtt kalandos utadra indulsz, fel kell mérned karaktered erősségeit és gyengéit. Dobj egy 10 oldalú kockával, és az eredményhez adj hozzá 10-et! Ezt az értéket jegyezd fel az Akciótáblázatod Harci Ügyesség rubrikájába. (Az érték 10-19 között lesz!) Amikor majd harcolsz, ezt a Harci ügyességet állítod majd szembe az ellenségedével. Éppen ezért fontos, hogy az itt szereplő érték minél nagyobb szám legyen.

Ezt követően dobj újra egy 10 oldalú kockával! A kapott számhoz adj hozzá 20-at, és az így kapott összeget írd fel az Akciótáblázat Szívóssági pontok rubrikájába! (Az érték 20-29 között lesz!) Ha a harcban megsebesülsz, Szívóssági pontokat veszítesz. Ha ezek értéke nullára esik vissza, meghaltál, és a kaland véget ért számodra. Elveszített Szívóssági pontjaidat visszanyerheted a kalandjaid során, pl. egy gyógyital elfogyasztásával, ám a kiindulási pontszámaid fölé soha nem emelkedhet, kivéve, ha erre utasítást kapsz!

/Ha nincs 10 oldalú dobókockád, de van internet hozzáférésed, használd ezt a linket: http://www.projectaon.org/staff/jonathan/rnt5/

(A Table of contents megnyomásával visszatérhetsz a főmenübe!)

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster