Flight from the Dark: 213

### 213

A férfi Kolanis néven mutatkozik be, és láthatóan örül, hogy különleges főzetei közül a figyelmedbe ajánlhat néhányat. Az egyik zöld üvegcsében erőnövelő párlat van, a másikban a láthatatlanság itala, egy harmadikban egy varázslatos főzet, mely képessé tesz arra, hogy észrevétlenül tudj lopakodni.

Aztán hogy még jobban elkápráztasson kihúzza az üveges vitrin egy alsó fiókját, és elővesz egy fekete varázspálcát, melyet apró aranydíszítésekkel láttak el, és maga elé rakja. Állítása szerint felettébb hatékony fegyver élőholt ellenfelekkel szemben, csak fel kell hangosan olvasni a pálcán lévő varázsszavakat.

Ha odahajolsz a pult fölé, hogy közebbről szemügyre vedd a varázserejű holmit, lapozz a 70-re.

Ha a főzetek jobban érdekelnének, lapozz a 346-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.