Flight from the Dark: 66

### 66

A nagy márványkandalló fölött egy szép selyemkárpit lóg, melyet arany és ezüstszálakból szőttek, és apró drágakövek díszítenek. Egy nevezetes eseményt ábrázol, Nap Sas győzelmét Vashna, a Sötét Úr felett a Maaken szakadéknál. A kárpit mindkét oldalán két-két csodálatos kialakítású, tökéletes kiegyensúlyozottságú fegyver függ, melyet hajdanán a rend legjobbjai forgattak.

- Tőr,
- Kard,
- Buzogány
- Harci Bot
közül választhatsz egyet, melyet magadhoz vehetsz. Bár varázserejük nincs, mégis hasznosnak bizonyulhat bármelyik ezek közül számodra. Ha egy ilyen fegyverrel harcolsz a kaland hátralévő részében, megnövelheted Harci Ügyességed pontjait +1-el, de csak addig míg a fegyver a birtokodban van! (Ne feledd, egyszerre csupán két fegyvert birtokolhatsz!)

A csarnok déli falánál egy díszes mahagóni szekrényben ajándéktárgyakat találsz, melyeket Evaine Királynő, Talestria úrnője hozott a rend számára három évvel ezelőtt. (Valamennyi tárgy egy-egy helyet foglal el a hátizsákodban, kivéve az aranykulcsot, mely Különleges Tárgynak minősül. Ne feledd hátizsákodban korlátozott a hely, mindössze nyolc tárgyat tarthatsz magadnál egyszerre az élelmet is beleértve)

A felsoroltak közül bármelyiket magadhoz veheted:

- Egy adag Laumspur bájital. (Ha elfogyasztod +4 Szívósság pontot nyersz vissza!);
- Kai rúnákkal díszített ezüsttányér,
- Márványszínű harci kürt,
- Kai isten arcmásával díszített Aranykulcs,
- Fehér gyöngyökkel kirakott boros kupa,
- két tojás nagyságú gömb, melyekben eltérő színű gázok kavarognak. A piros színű, egy úgynevezett harci gömb, melyet, ha eldobsz, hangos robbanást hallat. A zöld színű pedig altatógázt tartalmaz.

  Mivel nincs több időd kutakodni, haladéktalanul elindulsz felfelé a nagy fehér márványlépcsőkön, lapozz az 518-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.