Shadow on the Sand: 381

### 381

A szemed lassan hozzászokik az itteni sötétséghez. Valamiféle halvány aranyszínű fényt látsz derengeni a távolban, így arrafelé indulsz el. Ahogy leérsz a lépcső aljára, egy rövid kőfolyosó vezet tovább előre. Egy kis aranygömb világítja meg az előtted lévő díszkaput, mely minden bizonnyal Bátor Penge személyes szentélyéhez vezet.

Az ajtó könnyedén nyílik, és óvatos léptekkel indulsz befelé. A szürke gránitfalakat aranyszínű rúnák, apróbb drágakövek és bonyolult faragványok díszítik. A szoba északi falán több festményt is látsz, mely a Kai rend büszke történelméről árulkodik. Tisztelettel nézed ezeket az alkotásokat, melyeket eddig a Nagymesteren kívül csupán kevesek láthattak. Mióta beléptél a szobába valahogy frissebbnek és üdébbnek érzed magad. A gyógyító rúnák élénkítő hatással vannak rád. Nyersz 5 Szívósság pontot!

A szoba közepén álló asztalon néhány tárgy hever, melyek közelebbről megvisgálsz. (Bármelyik tárgmyat magadhoz veheted az alábbiak közül, de ne feledd csak 8 tárgy és két fegyver lehet nálad egyszerre! Ha bármit magadhoz vennél jegyezd fel az Akciótáblázat megfelelő rovatába!)

- Laumspur Gyógyital - 1 adag. (Csata után, ha elfogyasztod visszanyersz 4 Szívósság pontot!

- Alether kivonat - 1 adag. (Ha felhajtod csata előtt, a küzdelem idejére megnövelheted +2-vel Harci Ügyesség pontjaidat.)

  Akad itt jó néhány fegyver is, bár egyik sem rendelkezik varázserővel mégis tökéletes a kiegyensúlyozottságuk. Szakértő kezekben előnyt jelenthet a harcban. (Ha ezek egyikével szállsz szembe ellenfeleiddel, úgy megnövelheted +1-el Harci Ügyesség pontjaid számát.) Az alábbi fegyverek közül választhatsz:

- Tőr,
- Dupla élű harci balta,
- Pallos,
- Harci kalapács,
- Rövid Kard
- Lándzsa.

  A szoba boltíves keleti falában egy arannyal futtatott szürke gránitajtó található. Mellette egy kiálló kar található, melyet ösztönösen meghúzol.

  Jól sejtetted, egy hosszú, egyenes kőfolyosóra jutsz, amit olajlámpák sora világít meg. Hosszúsága és mélysége alapján arra a következtetésre jutsz, hogy az út minden bizonnyal kivezet a kolostor falain túl a közeli erdőbe.

  Miközben eltökélten haladsz előre, gondolataid a hajnali ostrom körül kavarognak. Már semmi sem lesz olyan, mint amilyen ezelőtt volt. Meg kell bosszulnod bajtársaid és mestereid halálát, akik áldozatul estek a gonosz erők támadásának. Most már nem egyike vagy a kolostor növendékeinek, akit a „csendes” jelzővel illetnek. Immár te vagy Magányos Farkas, az utolsó Kai harcos.

  A gránitpadlózat emelkedni kezd, és hamarosan egy kőajtóhoz érkezel, mely olyan akár egy durva sziklafelület. Egy kőkart kell meghúznod, és megnyílik előtted az út. A hajnal gyenge fénye átszűrődik a fenyőfák között. Alaposan szemügyre veszed az álcázott titkos bejáratot talán a jövőben még szükséged lehet rá.

  Sietned kell, nem vagy biztonságban az égő kolostor környékén. Kraanok és Zlanbestiák köröznek az égen, valamint Giak járőrök kutatják a nyomaidat a közelben. Figyelmeztetned kell Ulnar királyt, hogy az ellenség Sommerlund teljes inváziójára készül. Kai mesterek nélkül csak saját hadseregére számíthat. No meg persze rád, aki megfogadta, hogy megtorolja a galád támadást, és bosszút áll az elesettekért.

  Kilépsz az alagútból, és egy keskeny ösvényen indulsz el, mely hamarosan elágazik.

  Ha elsajátítottad a Hatod érzék Kai tudományát, lapozz a 198-ra.

  Ha a kelet felé vezető ösvényt követed, lapozz a 121-re.

  Ha inkább nyugat felé haladnál tovább, lapozz a 419-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.