Flight from the Dark: 260

### 260

Amikor elindulsz lefelé a lépcsőn, a kapucnis alak hirtelen abbahagyja a játékát, és hátrapillant. Egy rövid időre láthatod a zenész alak csontsovány arcát, melyen sárga foltok éktelenkednek. Bár még csak tanítóid elbeszéléséből hallottál ezekről a titokzatos alakokról, mégis felismered, hogy egy Cener druidával hozott össze a sors. Sötét, boszorkányos praktikákat gyakorolnak eldugott templomokban, hogy teljesítsék gonosz isteneik parancsait, és kiélhessék hatalomvágyukat. Nem hagyhatod, hogy ellenfeled folytathassa gonosz ténykedését, ezért elhatározod, hogy végzel vele, mielőtt felfedezné valódi kiléted.

Cener druida Harci ügyesség 15 Szívósság 13

Mivel sikerül rajtaütnöd ellenfeleden, csak az első fordulóban a védekezésre fog koncentrálni, ezért nem kell Szívósság pontot levonnod magadtól! Ellenfeled immunis az Elmecsapásra!

Ha legyőzted őt, lapozz a 407-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.