Flight from the Dark: 38

### 38

Egy ládikában egy tőrt és egy kardot lelsz, valamint 7 Aranykoronát. (Ha valamit is megtartanál ezek közül, jegyezd fel az Akciótáblázatba!)

Éles szemeddel felfedezed, hogy a kamra falánál álló egyik könyvespolc elmozdítható, így egy kis rejtett folyosó válik láthatóvá. Mielőtt folytatnád utad, megvizsgálod a többi polcot is. A pergameneken lévő szövegek számodra teljességgel érthetetlenek, megfejthetetlen ákombákomoknak tűnnek, viszont akad itt egy fiolányi Laumspur gyógyital, melyet, ha megiszol, 4 Szívósság pontot nyersz vissza. Ez a mennyiség pont 1 adagra lesz elég!

A titkos folyosó látszólag szilárd kőfalnál ér véget, de amikor gondosan megvizsgálod a falat, egy rejtett kis kart veszel észre. Miután meghúzod, a fal egy része kilencven fokban elfordul, és egy gyéren megvilágított kamrába jutsz. A szobából három út is vezet kifelé, de a középsőt vasrács zárja el, ezért választanod kell a bal vagy a jobb oldali alagút között.

Ha a bal oldali járatot derítenéd fel, lapozz a 422-re.

Ha inkább a jobb oldali járaton mennél tovább, lapozz a 330-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.