Flight from the Dark: 231

### 231

Odasétálsz a katonákhoz és üdvözlöd őket. Ahogy közelebb érsz hozzájuk, látod, hogy tekintetük hideg, és semmi jót nem ígér számodra. Dühödt arccal fordulnak feléd, amikor felfedezik Kai öltözéked. Ők nem sommerlendi katonák, hanem álruhát viselő Drakkarimok!

Előrántod a fegyvered, hogy megvédd magad ellenük, de ők számbeli fölényben vannak és letepernek a földre. Gúzsba kötik a kezeid a hátad mögött, és gúnyosan vigyorognak rád. Elveszik a hátizsákod, benne minden felszereléseddel, valamint a nálad lévő fegyvereket is. (Jelöld a változásokat az Akciótáblázatban!) Szerencsére a Kai köpenyed nem kutatják át, így a pénzes erszényed nem veszik észre. (Különleges tárgyaid és Aranykoronáid nálad maradnak!) Szoros őrizetben elindulnak veled a legközelebbi táboruk felé, közben azt ecsetelik miféle kínzások várnak majd rád. Valahogyan gyorsan meg kellene szabadulnod a fogságból.

Ha elsajátítottad a Telekinézis Kai tudományát, lapozz a 391-re.

Ha nem, lapozz a 177-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.