Flight from the Dark: 164

### 164

Amikor elindulsz lefelé a lépcsőn, a kapucnis alak hirtelen felnéz a könyvéből. Egy rövid időre láthatod csont sovány arcát, melyen sárga foltok és nyílt sebek éktelenkednek. Amikor rád veti gonosz tekintetét, átkozódni kezd, és egy marknyi ezüstös port húz elő a zsebéből. Bár még csak tanítóid elbeszéléséből hallottál ezekről a titokzatos alakokról, mégis felismered, hogy egy Cener druidával hozott össze a sors.

Sötét, boszorkányos praktikákat gyakorolnak eldugott templomokban, hogy teljesítsék gonosz isteneik parancsait, és kiélhessék hatalomvágyukat. Nem hagyhatod, hogy ellenfeled folytathassa gonosz praktikáit, ezért elhatározod, hogy végzel vele, mielőtt riaszthatná a társait. Ahelyett, hogy a port feléd dobná, legnagyobb meglepetésedre a medencébe hajítja azt. A füst színű víz azonnal befeketedik, és bugyogni kezd.

Ellenfeled varázsszavainak hatására három csontváz lép elő a medence sötét vizéből, szemgödreikben vörös fény ragyog. A csuklyás figura feléd mutat, és a megidézett élőholt lények feléd indulnak, hogy végezzenek veled. Meg kell küzdened velük!

Csontvázharcosok Harci ügyesség 17 Szívósság 12

(Ellenfeleid immunisak az Elmecsapás Kai tudományára!)

Ha legyőzted őket, lapozz a 196-ra.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.