Flight from the Dark: 62

### 62

Amint sikerül az őrtorony közelébe érned, felkapaszkodsz a vaslétrán, és kinyitod a csapóajtót. Egy csupasz kis kőkamrába érsz, ahonnét egy néhány lépcsőfokon felfelé haladva eljutsz az őrök terméig. Itt négy sommerlendi katona holttestére bukkansz, akikkel valószínűleg a csata kezdetekor végezhettek, amikor a támadás megkezdődött. Gyorsan átkutatod őket, találsz néhány fegyvert: egy kardot, egy pallost és két lándzsát. A sarokban egy kissé kopott hátizsák is hever, benne 2 étkezésre elegendő élelem és egy adag Laumspur gyógyital. (Ha ez utóbbit elfogyasztod, visszanyersz 4 Szívósság pontot!) (Ha bármit is megtartanál ezek közül, jelöld a változást az Akciótáblázatban!

Miután elmormoltál egy rövid imát Ishir istennőnek az itt elesett katonák lelki üdvéért, azon kezdesz el gondolkodni mi lesz a következő lépésed. Résnyire kinyitod a híd felé vezető faajtót, és látod, ahogy az ellenséges sereg egy kis osztaga elrohan a híd túlsó vége felé, feltételezhetően erősítés gyanánt.

Elvonulásuk után kilépsz te is az ajtóból, lapozz a 242-re.

Text copyright © 1985 Joe Dever.
Illustrations copyright © 1985 Gary Chalk.
Fordította: Killmaster.